OSNOVNA ŠKOLA

"RIKARD KATALINIĆ JERETOV"

OPATIJA

Klasa: 112-02/23-01/15

Ur.broj: 2156-13-01-23-3

Opatija, 11.10.2023.

Na temelju članka 7. stavka Pravilnika o načinu i postupku zapošljavanja u OŠ „Rikard Katalinić Jeretov“ Povjerenstvo za procjenu i vrednovanje kandidata koji sudjeluju u natječaju za zasnivanje radnog odnosa **na radnom mjestu učitelja/ice hrvatskoga jezika na određeno puno radno vrijeme do povratka radnika s bolovanja,** daje kandidatima

**Obavijest i upute o pravnim izvorima za pripremu, vremenu**

**i mjestu održavanja vrednovanja**

Za kandidate koji ispunjavaju formalne uvjete natječaja **na radnom mjestu učitelja/ice hrvatskoga jezika na određeno puno radno vrijeme do povratka radnika s bolovanja** koji je objavljen 9.10.2023.g. na mrežnim stranicama i oglasnim pločama Hrvatskog zavoda za zapošljavanje i Škole provest će se procjena odnosno testiranje prema odredbama Pravilnika o načinu i postupku zapošljavanja. Procjena odnosno testiranje provodi se pismenom i usmenom provjerom. Na usmenu provjeru pozivaju se samo kandidati koji su na pismenoj provjeri ostvarili najmanje 50% bodova od ukupnog broja bodova.

U pismenom dijelu postavit će se 10 pitanja od ukupno maksimalnih 23 bodova. U usmenom dijelu svaki član Povjerenstva može postaviti do 3 pitanja koja se vrednuju od strane svakog člana Povjerenstva pojedinačno od 1-5 bodova i na kraju se zbrajaju.

Pravni i drugi izvori za pripremu kandidata za vrednovanje:

* 1. Zakon o odgoju i obrazovanju u osnovnoj i srednjoj školi (NN broj 87/08, 86/09, 92/10, 105/10-ispr, 90/11, 16/12, 86/12, 94/13, **152/14, 7**/17, 68/18, 98/19 i 64/20)
	2. Pravilnik o načinima, postupcima i elementima vrednovanja učenika u osnovnoj i srednjoj školi (NN 112/10, 82/19, 43/20 i 100/21)
	3. Pravilnik o kriterijima za izricanje pedagoških mjera (NN 94/15, 3/17)
	4. Pravilnik o pedagoškoj dokumentaciji i evidenciji te javnim ispravama u školskim ustanovama (NN 47/17, 41/19)
	5. Pravilnik o osnovnoškolskom i srednjoškolskog odgoju i obrazovanju učenika s teškoćama u razvoju (NN 24/15)
	6. Odluka o donošenju kurikuluma za nastavni predmet hrvatski jezik za osnovne škole i gimnazije u Republici Hrvatskoj (NN10/19)

Vrijeme i mjesto održavanja procjene i vrednovanja

Pismeno testiranje kandidata će se održati u petak, 27.10.2023. u 13,00 sati u knjižnici OŠ „Rikard Katalinić Jeretov“ i traje 45 minuta, a usmeno će se održati odmah nakon proglašenja rezultata sa pismenog testiranja.

Mole se kandidati da sa sobom ponesu odgovarajuću identifikacijsku ispravu (važeću osobnu iskaznicu, putovnicu ili vozačku dozvolu).

Povjerenstvo za procjenu i vrednovanje kandidata